सिंगापुर के लिए बोइंग 787 की उड़ान 25 मार्च से बंद
ट्रांसपोर्ट रिपोर्टर. जयपुर
जयपुरसे सिंगापुर के लिए छह माह पहले शुरू हुआ बोइंग 787 में पर्याप्त यात्री नहीं मिलने के कारण 25 मार्च से इसे बंद कर दिया जाएगा। इसकी जगह एयरलाइन एयरबस 320 काे चलाया जाएगा। इस एयरबस में अधिकतम 180 यात्री यात्रा कर सकते हैं जबकि बोइंग की क्षमता 335 यात्री की थी। जयपुर एयरपोर्ट से दस साल के बाद सिंगापुर की फ्लाइट शुरू हुई थी। इसी के साथ पहली बार बोइंग 787 ड्रीमलाइनर विमान शुरू किया गया था। मगर कम यात्री के कारण कंपनी ने इसे बंद करने का निर्णय लिया।
बोइंग गत वर्ष 2 अक्टूबर से शुरू हुआ था। यह विमान जयपुर एयरपोर्ट पर संचालित हो रहे विमानों की तुलना में लगभग दोगुना बड़ा और संचालित हो रहे विमानों में सबसे बड़े आकार का है। एयरलाइन ने शुरू में सप्ताह में तीन दिन विमान का संचालन शुरू किया था। एयरलाइन को उम्मीद थी कि यात्रीभार और बढ़ेगा। लिहाजा, 28 अक्टूबर से इसका संचालन सप्ताह में चार दिन के लिए कर दिया गया था, लेकिन पिछले चार माह में उम्मीदों के मुताबिक यात्रीभार नहीं बढ़ा। शुरुआत में यात्रीभार 60 से 65 फीसदी था, जो बढ़ने के बजाय स्थिर ही रहा है।
जयपुर के लिए ड्रीमलाइन विमान इसलिए हैं महत्वपूर्ण
शुरूआतमें एयरपोर्ट पर तीन श्रेणियों के विमान चल रहे थे। एटीआर-72 या क्यू-400 विमान 70 से 80 यात्री क्षमता के होते हैं। बोइंग 737 विमान 150 से 165 यात्री क्षमता के होते हैं। एयरबस 320 विमान 180 यात्री क्षमता के होते हैं,लेकिन 335 यात्री क्षमता वाला ड्रीमलाइनर विमान आने से कई नई कड़ी जुड़ी। अधिकतर लंबी दूरी की इंटरनेशनल फ्लाइट में बड़े विमानों ही चल रहे हैं। इसके बंद होने से बोइंग 747, बोइंग 777, एयरबस 340 या एयरबस 380 कैसे आएंगे जयपुर ?
टाइगरएयर चलाएगा फ्लाइट
पहलीबार शुरू हुए बड़े विमान के बंद होने से कई सवाल खड़ा कर दिए हैं। शुरू होने के छह महीने में ही विमान बंद हो गया। ऐसे में जापान, यूरोप, ऑस्ट्रेलिया या अमरीका के शहरों के लिए फ्लाइट का संचालन करने वाली एयरलाइंस इस फैसले के बाद हिचकेंगी। इससे आने वाले समय में जयपुर एयरपोर्ट को लेकर निगेटिव माहौल भी बन सकता है।
bho_Deva bho_Deva hin_Deva hin_Deva hin_Deva hin_Deva hin_Deva hin_Deva